Velja Engström

Velja Engström on suomalainen freelancer-urheiluselostaja, joka on työskennellyt pääasiassa Nelosen kanavilla. Hän on selostanut vuodesta 2016 lähtien jalkapallon Veikkausliigaa Nelosen Ruutu+-palvelussa. Vuosina 2018–2021 Engström toimi Ruutu+:n Serie A -lähetysten selostajana. Kesäkuussa 2021 hän teki debyyttinsä arvokisaselostajana Ylellä jalkapallon EM-kisoissa.

Jalkapallon lisäksi Engström on selostanut jääkiekon SM-liigaa Telialla. Hän valmistui vuonna 2008 ylioppilaaksi Lohjan yhteislyseon lukiosta ja opiskeli vuosina 2013–2014 urheilujournalismia HEO:ssa. Vuonna 2020 Engström valmistui medianomiksi Turun ammattikorkeakoulusta.

Elokuussa 2020 julkisuuteen nousi tapaus, jossa Engström selosti teknisten ongelmien vuoksi kokonaisen jalkapallo-ottelun ilman kuvayhteyttä, pelkän tulospalvelun avulla.

Lähteet

Aiheesta muualla
Ilta-Sanomat: Velja Engströmin ääni on monelle tuttu – aika harva kuitenkaan näkee, mitä kaikkea hän oikeasti tekee

Suomalaiset urheiluselostajat
Syntymävuosi puuttuu
Elävät henkilöt